
           REPUBLIKA HRVATSKA
BJELOVARSKO-BILOGORSKA ŽUPANIJA
              GRAD GAREŠNICA
                 Gradonačelnik

KLASA: 361-01/22-01/07
URBROJ: 2103-4-02-22-2
Garešnica, 13. listopada 2022.


Na temelju odredbe članka 7. stavka 1. Odluke o osnivanju prava građenja na nekretninama u Poduzetničkoj zoni Kapelica („Službeni glasnik Grada Garešnice“ broj 6/22), članka 6. stavak 1. Odluke o raspisivanju javnog natječaja za osnivanje prava građenja u Poduzetničkoj zoni Kapelica, KLASA: 361-01/22-01/07, URBROJ: 2103-4-02-22-1 od 12. listopada 2022. i članka 53. Statuta Grada Garešnice („Službeni glasnik Grada Garešnice“, broj 2/21) gradonačelnik Grada Garešnice raspisuje



J A V N I    N A T J E Č A J
za osnivanje prava građenja na nekretninama u Poduzetničkoj zoni Kapelica



I.
Predmet natječaja je osnivanje prava građenja na nekretninama u Poduzetničkoj zoni Kapelica koja se nalazi između naselja Garešnica i naselja Kapelica na 500 m južno od državne ceste DC 45.

II.
Osniva se pravo građenja na rok od 50 godina na komunalno opremeljenim zemljištima koja su u cijelosti vlasništvo Grada Garešnice upisana u:
- zk. uložak broj 936 k.o. Kapelica i to:  - k.č.br. 737/5 Kapelica oranica površine 4252 m2
                - k.č.br. 737/6 Kapelica oranica površine 3474 m2;
- zk. uložak broj 902 k.o. Kapelica i to: - k.č.br. 738/1 Bjeljevina oranica površine 5636 m2
					  - k.č.br. 738/18 Bjeljevina oranica površine 6344 m2.

Svaka katastarska čestica predstavlja cjelinu za sebe, odnosno posebno zemljište.
Pravo građenja na nekretninama iz podtočke I.  osniva se radi izgradnje gospodarskih objekata i obavljanja poduzetničke djelatnosti.

III.
Minimalna visina naknade za pravo građenja prema Odluci o visini naknade za pravo građenja na nekretninama u Poduzetničkoj zoni Kapelica („Službeni glasnik Grada Garešnice“ broj 10/22) utvrđena je kako slijedi:

	Redni broj
	Broj čestice
	Katastarska općina
	Veličina u m2
	Početni iznos godišnje naknade za pravo građenja

	1.
	737/5
	Kapelica
	4.252,0
	5.000,00 kuna, 663,61 eur

	2.
	737/6
	Kapelica
	3.474,0
	4.100,00 kuna, 544,16 eur

	3. 
	738/1
	Kapelica
	5.636,0
	6.600,00 kuna, 875,97 eur

	4.
	738/18
	Kapelica
	6.344,0
	7.400,00 kuna, 982,15 eur


Fiksni tečaj konverzije 1EUR=7,53450 kn.



IV.
Na Javnom natječaju mogu pod jednakim uvjetima sudjelovati  domaće i strane fizičke i pravne osobe koje:
· imaju prebivalište, odnosno sjedište na području Grada Garešnice ili će istima mjesto ulaganja biti Poduzetnička zona Kapelica,
· nemaju dugovanja prema Republici Hrvatskoj i Gradu Garešnici,
· nemaju dugovanja prema svojim zaposlenicima,
· nad kojima u trenutku predaje ponude nije otvoren stečajni postupak, postupak predstečajne nagodbe ili postupak likvidacije.

V.
Javni natječaj provest će se prikupljanjem pisanih ponuda u zatvorenim omotnicama.
Rok za podnošenje ponuda iznosi 15 (petnaest) dana od dana objave Javnog natječaja.
Kao dan objave Javnog natječaja, uzima se dan objave Javnog natječaj na mrežnim stranicama Grada Garešnice.

VI.
Pisane ponude dostavljaju se u zatvorenoj omotnici isključivo putem pošte preporučenom pošiljkom na adresu Grada Garešnice, Vladimira Nazora 20A, 43280 Garešnica, s naznakom

„ZA NATJEČAJ ZA PRAVO GRAĐENJA – NE OTVARAJ“.

Danom predaje ponude smatra  se dan predaje ponude na pošti isključivo preproučenom pošiljkom.
Nepravovremene i nepotpune ponude neće se razmatrati.

VII.
Pisana ponuda mora obavezno sadržavati:
      -      ime, prezime i adresu za fizičku osobu, odnosno naziv i sjedište za pravnu osobu ponuditelja, OIB 	ponuditelja,  broj telefona, e-mail i druge kontakte ponuditelja te detaljni profil ponuditelja (opis 	djelatnosti, broj zaposlenih, podatke o osnivačima i sl.)
· naznaku zemljišta za koje se podnosi ponuda;
· ponuđeni iznos naknade za pravo građenja koji ne može biti manji od minimalnog iznosa naknade iz točke III.
· poslovni plan za narednih pet godina s projekcijom financijskih izvještaja, a koji sadrži idejni opis objekta koji se namjerava graditi, detaljan plan ulaganja te naznaku djelatnosti koja se namjerava obavljati u objektu nakon izgradnje.

VIII.
Ponudi se obavezno prilažu slijedeći dokazi o sposobnosti natjecatelja:
       -     dokaz o hrvatskom državljanstvu za domaću fizičku osobu, odnosno presliku putovnice za stranu 	fizičku osobu
· izvod iz sudskog, obrtnog  ili drugog odgovarajućeg registra ne stariji od 6 mjeseci od dana podnošenja prijave, ovjereni prijevod izvornika isprave o registraciji tvrtke u matičnoj državi strane pravne osobe,
· dokaz o uplaćenoj jamčevini,
· dokument o solventnosti ponuditelja, BON2 ili SOL2,
· potvrdu o nepostojanu dugovanja prema Gradu, ne stariju od 30 dana od dana podnošenja prijave,
· potvrdu o nepostojanju poreznog duga nadležne Porezne uprave, ne stariju od 30 dana od dana podnošenja prijave,
· podatke o financijskom stanju ponuditelja (račun dobiti i gubitka i bilancu, godišnja financijska izvješća i revizorsko izvješće) za posljednje tri godine,
· izjavu o nekažnjavanju koju daje odgovorna osoba ponuditelja za sebe i za trgovačko društvo koje je ovlašten zastupati, a iz koje je vidljivo da se protiv davatelja izjave i trgovačkog društva ne vodi kazneni postupak i da nije izrečena pravomoćna osuđujuća presuda za jedno ili više kaznenih djela  protiv imovine propisanih u glavi XXIII. Kaznenog zakona („Narodne novine“ broj  125/11, 144/12, 56/15, 61/15, 101/17, 118/18, 126/19, 84/21),
· privolu za obradu osobnih podataka.

Ponuditelji koji su osnovani prije manje od šest mjeseci od dana podnošenja ponude, uz svoju ponudu nisu dužni dostaviti podatke o financijskom stanju ponuditelja u posljednje tri godine, već samo bilancu dobiti i gubitka ne stariju od 30 dana od dana podnošenja prijave.
Na zahtjev Upravnog odjela za gospodarstvo i opće poslove Grada Garešnice, ponuditelj je dužan dostaviti i druge tražene podatke i dokumentaciju potrebnu za ocjenu osnovanosti ponude.

IX.
Nekretnine iz točke II. mogu se pregledati tijekom radnog vremena Gradske uprave na temelju prethodnog dogovora na broj: 043/675-930.

X.
Pristigle ponude otvarat će se 2. studenog 2022. u 12,00 sati.
Otvaranje pristiglih ponuda bit će javno, u prostoru Gradske uprave Grada Garešnice, Vladimira Nazora 20A, u sali za sastanke.

XI.
Oglas o javnom natječaju objavit će se na mrežnim stranicama www.garesnica.eu  i oglasnoj ploči Grada.

XII.
Osobe koje sudjeluju u Javnom natječaju dužne su uplatiti jamčevinu u iznosu od 10% utvrđene visine naknade za pravo građenja za svaku nekretninu označenu u točci III. ovog natječaja za koju podnose ponudu.
Jamčevina se uplaćuje na račun Grada Garešnice: HR58 2402 0061 8119 0000 8, model: HR 68, poziv na broj: 9016 - OIB ponuditelja, opis plaćanja „Jamčevina za natječaj-pravo građenja“. 
Potvrda o uplaćenoj jamčevini dostavlja se uz pisanu ponudu.

XIII.
Najpovoljnijem ponuditelju uplaćena jamčevina uračunava se u ukupan iznos naknade za pravo građenja, dok se ostalima vraća u roku od 15 (petnaest) dana od dana donošenja odluke o odabiru.
Ako odabrani ponuditelj odustane od ponude, nema pravo na povrat jamčevine.

XIV.
Najpovoljnijom ponudom smatrat će se ponuda koja, uz ispunjenje svih uvjeta iz javnog natječaja, sadrži najviši ponuđeni iznos nakande za pravo građenja.

XV.
Odluku o izboru najpovoljnije ponude, odnosno o poništenju javnog natječaja donosi Gradsko vijeće Grada Garešnice, odnosno gradonačelnik Grada Garešnice, sukladno svojim zakonskim ovlastima.
Odluka o izboru najpovoljnije ponude dostavit će se svim sudionicima javnog natječaja.

XVI.
Gradonačelnik Grada Garešnice s najpovoljnijim ponuditeljem sklopit će ugovor o osnivanju prava građenja najkasnije u roku od 30 dana od dana stupanja na snagu odluke o odabiru najpovoljnijeg ponuditelja.
Ugovor o osnivanju prava građenja sklapa se kao ovršna isprava sukladno odredbama Ovršnog zakona i Zakona o javnom bilježništvu.

XVII.
Ako odabrani najpovoljniji ponuditelj odustane od sklapanja ugovora, nadležno tijelo iz točke XV. stavit će izvan snage donesenu odluku o odabiru najpovoljnijeg ponuditelja.
U slučaju odustanka prvog najboljeg ponuditelja, najboljim ponuditeljem smatra se slijedeći ponuditelj koji je ponudio najviši iznos naknade za pravo građenja, uz uvjet da prihvati najviši ponuđeni iznos prvog ponuditelja.
Ako odabrani ponuditelj ne sklopi ugovor u roku iz točke XVI., gubi u cijelosti pravo na uplaćenu jamčevinu.

XVIII.
Odabrani najpovoljniji ponuditelj dužan je prilikom sklapanja ugovora dostaviti osiguranje plaćanja naknade za pravo građenja (bjanko zadužnicu) u iznosu koji odgovara jednogodišnjem iznosu naknade za čestice za koje je sklopljen ugovor.

XIX.
Nositelj prava građenja dužan je utvrđeni iznos naknade za pravo građenja uplatiti na račun Grada Garešnice u rokovima utvrđenima u ugovoru.
U slučaju kašnjenja s plaćanjem, nositelj prava građenja plaća i zakonske zatezne kamate od dana dospijeća do dana plaćanja.

XX.
Nositelj prava građenja može prenijeti pravo građenja na drugu osobu ili opteretiti pravo građenja uknjiženim ili neuknjiženim stvarnim pravom samo uz izričitu pisanu suglasnost nadležnog tijela Grada Garešnice.
Nositelj prava građenja ne može izgrađeni poslovni objekt unijeti u svoj temeljni kapital ili temeljni kapital drugog trgovačkog društva.
Sve naprijed navedene zabrane upisuju se u zemljišnu knjigu, a u slučaju nepoštivanja predmetnig ograničenja, Grad Garešnica ovlašten je raskinuti ugovor o osnivanju prava građenja.

XXI.
Izgradnja u rokovima koji se utvrde ugovorom o osnivanju prava građenja predstavlja bitan sastojak ugovora.

XXII.
Nakon isteka roka na koje je osnovano pravo građenja Grad Garešnica postaje vlasnik izgrađene zgrade, slobodne od bilo kakvih osoba, tereta i stvari, bez obveze naknade tržišne vrijednosti iste nositelju prava građenja.

XXIII.
Grad Garešnica zadržava pravo ne prihvatiti niti jednu zaprimljenu ponudu, kao i odustati od osnivanja prava građenja u svakom trenutku prije potpisivanja ugovora,  bez obveze davanja obrazloženja.
U tom slučaju Grad Garešnica obvezuje se na povrat uplaćene jamčevine.



                                                                                             	         GRADONAČELNIK
                                                                                          		 Josip Bilandžija, dipl. ing. šum.

2

image1.wmf

